Diari Oficial de la Generalitat Valenciana


Sumari del DOGV 8709, del 02-01-2020 (2019/12311)

RESOLUCIÓ de 9 de desembre de 2019, de la Direcció General de Medi natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 59/17-AIA Figueroles.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8709

Data del DOGV
:   02-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/12825


Data del document
:   09-12-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Figueroles
    * impacte ambiental

RESOLUCIÓ de 9 de desembre de 2019, de la Direcció General de Medi natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 59/17-AIA Figueroles. [2019/12859]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 59/17-AIA Figueroles.  
  
«Declaració d'impacte ambiental  
Expedient: 59/7289-OEG.  
Títol: Projecte d'AAI d'indústria de fabricació de productes ceràmics.  
Òrgan substantiu: Direcció General de Qualitat i Educació Ambiental (23/17 IPPC).  
Promotor: EQUIPE CERÁMICAS, SL.  
Localització: Figueroles (Castelló)  
  
Descripció del projecte.  
EQUIPE CERÁMICAS, SL, explota una indústria de fabricació de taulells a Figueroles (Castelló), emparat per una llicència municipal (Decret d'alcaldia de 30.08.2002). La planta s'emplaça en polígon industrial confrontant amb la carretera CV-190, a l'altura del km 9,1. En la parcel·la 1 de l'illa 59278 (de 21.998 m² de superfície gràfica de parcel·la), se situa la planta de procés, amb 14.593 m² de superfície construïda (informació cadastral). En la parcel·la 2 de l'illa 59557 (de 38.259 m² de superfície), adjacent a l'anterior, se situa la zona de magatzem de producte acabat, a l'interior de nau (de 5.772 m²) i a l'aire lliure. Disposa de subministrament de gas natural (GN), electricitat, aigua potable i telecomunicacions i de connexió amb la xarxa de clavegueram. Així mateix, compta amb un pou per a proveïment d'aigua situat en la zona de magatzem (parcel·la 2).  
El procés productiu es desenvolupa en les següents etapes: recepció de matèries primeres (terres), emmagatzematge en tremuges, premsatge del bescuit, assecatge (en forn a GN) i esmaltat/serigrafia, cocció (en forn a GN), tercer foc (forn per a peces amb acabats especials), classificació, empaquetat, emmagatzematge i distribució.  
Les matèries primeres per a la fabricació dels taulells són fonamentalment argila i esmalts. S'empren així mateix additius, frites granulades, bases serigràfiques i pigments. El consum d'energia més rellevant és el dels forns i assecadors, amb gas natural. La resta d'instal·lacions funcionen amb energia elèctrica, excepte la maquinària mòbil (amb gasoil), i les pistoles de retractilat (amb propà).  
En l'actualitat, es pretén l'ampliació de les instal·lacions per a millorar el procés productiu i augmentar la capacitat productiva, mitjançant la instal·lació de nous equips de procés: en la secció d'assecatge (un nou assecador), esmaltat i serigrafia, cocció (2 forns addicionals als 3 existents), serveis auxiliars (varis) i laboratori. La secció de tall ha sigut eliminada.  
Després de l'ampliació, la capacitat productiva s'estima en 194,4 t/dia i la producció anual en 2.352.000 m² (18 kg/m² de densitat mitjana del producte, 335 dies de funcionament a l'any i 65 % d'utilització de la capacitat de la instal·lació).  
L'ampliació supera el llindar de 75 t/dia de capacitat productiva, per la qual cosa comporta el canvi d'instrument d'intervenció administrativa ambiental a autorització ambiental integrada, conforme a la Llei 6/2014, de 25 de juliol. D'igual manera, resulta necessària l'avaluació ambiental del projecte conforme a la Llei 21/2013 (grup 4.k de l'annex I de la Llei 21/2013, de 9 de desembre).  
  
  
  
Tramitació administrativa.  
Prèviament a l'inici del present expedient, el promotor va formular davant aquest mateix òrgan ambiental, sol·licitud de determinació de l'abast de l'estudi d'impacte ambiental. Amb data 28 de gener de 2016, aquest òrgan ambiental va emetre l'informe d'abast (expedient 141/0740-LWR).  
Amb data 3 de maig de 2017, es va rebre de la Subdirecció General de Canvi Climàtic i Qualitat Ambiental, competent en l'autorització ambiental integrada (òrgan substantiu als efectes previstos en la Llei 21/2013), sol·licitud de suficiència de la documentació presentada per Equipe Cerámicas, SL, per a l'autorització ambiental integrada d'una planta de fabricació de productes ceràmics mitjançant enfornada a Figueroles (Castelló). La consulta adjuntava la documentació següent:  
  
- Projecte d- AAI.  
- Estudi d'impacte ambiental i document de síntesi.  
- Informe urbanístic municipal, de caràcter favorable, de 28 d'abril de 2015.  
- Projecte d'activitat..  
Amb data 20 de juny de 2017, es va emetre informe en què s'assenyala la insuficiència de la documentació aportada, ja que no apareixien descrites les instal·lacions íntegrament i no s'havia observat l'informe d'abast emés en la redacció de l'estudi d'impacte ambiental, entre altres raons.  
Amb data 17 de juliol de 2017, l'òrgan substantiu va comunicar les dades completes del promotor, a l'efecte de notificació. Amb data 7 de desembre de 2018, es va rebre la informació actualitzada de l'expedient (datada el novembre de 2018), que inclou:  
- Projecte bàsic d'AAI.  
- Estudi d'impacte ambiental i document de síntesi.  
- Resum no tècnic.  
- Projecte tècnic per a informe municipal.  
- Documentació de caràcter administratiu.  
Amb data 9 d'abril de 2019, aquest òrgan va emetre nou informe que assenyala la suficiència de la documentació remesa.  
Amb data 17 de juliol de 2019, l'òrgan substantiu ha sol·licitat la declaració d'impacte ambiental del projecte, una vegada finalitzada la fase d'informació pública i consultes de l'expedient. L'ofici assenyala que no s'han presentat al·legacions al projecte i adjunta còpia de l'informe emés per la Confederació Hidrogràfica del Xúquer en data 18 de febrer de 2019: vist que no es requereix autorització d'abocament a domini públic hidràulic (abocament zero), s'emet informe favorable condicionat; s'indica que es disposa de concessió d'aigua de pou per a un volum màxim de 2.900 m³ amb referència 2000IP0517.  
  
Consta així mateix l'emissió d'informe tècnic municipal, de 27 d'agost de 2019. Assenyala que la planta es localitza en zona industrial SUI-1 del pla general i que conforme a aquesta norma, els nivells de soroll superarien en horari nocturn els nivells establits; no obstant això, està en tràmit la modificació de l'ordenança en aquesta matèria. Assenyala que no es veuen problemes quant a la resta de qüestions regulades per la normativa municipal.  
  
Afeccions legals.  
Figueroles es troba en l'àmbit d'un pla de millora de la qualitat de l'aire per a partícules (PM10), zona ES1004 Millars-Penyagolosa (àrea interior). La indústria ceràmica constitueix una activitat potencialment contaminadora de l'atmosfera (Llei 34/2007, de 15 de novembre i normativa reglamentària de desenvolupament). La planta compta amb autorització administrativa d'emissions a l'atmosfera, emesa mitjançant resolució de 25 de setembre de 2014, del director territorial de Castelló (núm. 0978940934).  
Es tracta així mateix d'una activitat potencialment contaminant del sòl (Llei 22/2011, de 28 de juliol i normativa reglamentària de desenvolupament). S'inclou en el projecte l'informe preliminar de sòls.  
En la planta, hi ha equips inclosos en l'àmbit del Reial decret 865/2005, de 4 de juliol, pel qual s'estableixen els criteris higienicosanitaris per a la prevenció i control de legionel·losi.  
  
Consideracions ambientals.  
Figueroles és un municipi situat a la comarca de l'Alcalatén, a l'interior de la província de Castelló. El principal accés (carretera CV-190) discorre a través de l'Alcora, un dels punts de concentració de la indústria ceràmica, per la qual cosa alberga també diverses plantes ceràmiques, totes elles en l'entorn immediat del nucli urbà. Al nord i a l'oest, predomina el terreny muntanyenc. La zona central del terme municipal presenta una orografia més plana, entorn dels llits que la travessen (com el riu Llucena, el barranc de la Foia, el barranc de Volatera, entre altres) i queda destinada al cultiu, sobretot de secà. El municipi, no es troba inclòs en l'àmbit d'espais naturals protegits o espais Xarxa Natura 2000. Al nord-oest, a uns 12 km, se situa la serra de Penyagolosa, declarada parc natural. Aquest entorn és també espai LIC i ZEPA de la Xarxa Natura 2000, aquesta última figura arriba al municipi confrontant de Llucena. No s'estima que el projecte puga afectar aquests espais, ateses les característiques de l'actuació, la seua localització en polígon industrial i la distància a aquests espais. Tampoc s'estima afecció sobre la fauna o la flora de la zona, en tot cas de caràcter d'ubiqüitat i adaptada a l'activitat humana. No s'identifiquen en aquest entorn altres elements sensibles que puguen veure's afectats per l'actuació. La zona no està afectada per riscos naturals rellevants.  
  
La rotonda que serveix d'accés al nucli urbà, dona accés al seu torn al polígon industrial on se situa la planta, per la qual cosa es disposa de bons accessos. El polígon compta amb els serveis necessaris per al funcionament normal de la planta: energia elèctrica, gas natural, telèfon, clavegueram, aigua potable i recollida de residus urbans. L'aigua d'ús industrial s'obté de pou propi, degudament autoritzat.  
  
La zona de forns està equipada amb sistemes de recuperació de la calor per al seu ús en els assecadors de box. L'ús de gas natural com a combustible en les etapes de cocció i assecatge, redueix l'emissió de compostos contaminants a l'atmosfera (òxids de nitrogen i de sofre, monòxid de carboni, partícules), per la qual cosa en condicions normals, tant els forns com els assecadors compleixen amb els valors límit establits l'autorització vigent, sense que es requerisquen sistemes de correcció. Per a limitar l'emissió de partícules, l'emmagatzematge i manipulació de material pulverulent es realitza en naus tancades i en depressió, amb sistemes d'aspiració i filtratge (filtres de mànegues, amb control diferencial de pressió). Tots els focus canalitzats disposen de fumeral per a l'emissió a l'atmosfera, degudament dimensionada. Atés que es tracta d'una indústria en funcionament, s'aporten les dades de mesuraments de contaminants emesos a l'atmosfera en els focus de les seccions d'assecatge, cocció i terres. En tots els casos, es compleixen els límits establits en l'autorització emesa per l'òrgan territorial.  
  
L'ampliació s'aborda amb equips similars als instal·lats, per la qual cosa no cal aplicar mesures correctores noves, sinó fer extensives les ja establides. No s'introdueixen canvis en el procés productiu. No s'ha previst, segons projecte, ampliar la zona d'emmagatzematge de terres, per la qual cosa no es requereix la instal·lació de nous filtres de mànegues. El nivell de desenvolupament tecnològic del sector permet la selecció d'equips de major eficiència i menor contaminació associada, conforme a les MTD del sector.  
D'acord amb les condicions previstes en el pla de millora de qualitat de l'aire (PM10) de la zona, la planta compta amb mesures de prevenció de la contaminació per dispersió de material pulverulent: neteja de les instal·lacions i vies de circulació de vehicles, es comprova que els camions de transport de materials van coberts i tancats i s'emmagatzemen les matèries pulverulentes en tremuges tancades.  
Per a optimitzar el consum d'aigua, es disposa de sistemes de recollida de l'aigua de procés (secció de cort, línies d'esmaltatge, laboratori, llavada de pantalles i neteja).  
S'emmagatzema en basses de decantació (95,7 m³ de capacitat) per a la seua posterior reutilització. Les basses estan construïdes amb formigó armat i s'aplica un tractament de fibra sintètica i acabat de pintura i esmalt per a la seua impermeabilització. Els llots i suspensions aquoses s'entreguen a gestor autoritzat (generalment, un atomitzador, per a la seua valorització). Les aigües sanitàries s'aboquen al clavegueram, encara que es disposa d'una bassa d'emmagatzematge previ al bombament a la xarxa. Les aigües pluvials netes (recollides en cobertes d'edificis i zona pavimentada), es dirigeixen al barranc (limite est de la parcel·la), igual que les pluvials de la totalitat del polígon. Es disposarà de material absorbent per a la recollida de fugides o vessaments accidentals, que en tot cas es produirien a l'interior de la nau.  
S'apliquen criteris de minimització per a reduir la quantitat de residus generada. Els residus perillosos s'emmagatzemaran en una zona ensostrada i dotada de sistema de recollida de vessaments accidentals. Tots els residus se segregaran conforme a les seues característiques i s'envasaran i etiquetaran. Els residus s'entreguen a gestor autoritzat.  
S'ha realitzat una auditoria acústica i s'aporta estudi acústic, que analitza l'afecció deguda a la maquinària i equips, i conclou que es compleixen els paràmetres establits en la legislació vigent.  
En cas de produir-se el cessament de l'activitat, es descriuen les accions a realitzar per a buidar les instal·lacions, i s'entregaran els residus a gestor autoritzat.  
El programa de vigilància ambiental preveu la revisió mensual dels filtres de mànegues, control de l'estanquitat i el nivell d'ompliment de les basses, absència d'abocaments, supervisió de la neteja de vials, control dels residus produïts i en general, verificació periòdica de l'eficàcia de les mesures preventives i correctores implantades. Així mateix, s'inclou el control periòdic per entitat col·laboradora en matèria de qualitat ambiental, del compliment dels límits establits en la corresponent AAI.  
  
  
Consideracions jurídiques.  
Les instal·lacions per a la fabricació de productes ceràmics mitjançant enfornada, en particular taulells, gres o porcellana, amb una capacitat de producció superior a 75 t per dia, estan subjectes a avaluació d'impacte ambiental ordinària, d'acord amb l'article 7.1a de la Llei 21/2013, de 9 de desembre, en concordança amb l'annex I (grup 4.k).  
  
En l'expedient s'han observat els tràmits previstos en la secció primera, capítol 2 del títol II de la Llei 21/2013, de 9 de desembre i en les altres disposicions que li són aplicables.  
El Decret 105/2019, de 5 de juliol, del Consell, pel qual s'estableix l'estructura bàsica de la Presidència i de les conselleries de la Generalitat, atribueix a la Direcció General de Qualitat i Educació Ambiental la competència sobre avaluació d'impacte ambiental de projectes. Mitjançant Resolució de 9 d'agost de 2019, el director general de Qualitat i Educació Ambiental delega la competència d'avaluació d'impacte ambiental de projectes en el director general de Medi Natural i d'Avaluació Ambiental.  
Per tot això, es redacta la següent declaració d'impacte ambiental:  
  
  
Primer  
Estimar acceptable, als sols efectes ambientals i sense perjudici de l'obtenció prèvia de les autoritzacions sectorials que li siguen aplicable, el projecte d'indústria ceràmica promogut per EQUIPE CERÁMICAS, SL, en carretera CV-190, km 9,1 del terme municipal de Figueroles (Castelló), sempre que el mateix es desenvolupe d'acord amb les previsions del projecte de l'estudi d'impacte ambiental i altra documentació que obra en l'expedient, i amb les condicions següents:  
  
1. La superfície exterior de la parcel·la estarà pavimentada, per a permetre la neteja periòdica i evitar les emissions difuses a l'atmosfera, així com evitar la contaminació del sòl i les aigües subterrànies.  
2. Si incorporarà al programa de vigilància i seguiment ambiental el control dels nous focus contaminants derivats de l'ampliació de la fàbrica. Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia.  
3. Les condicions de la present declaració d'impacte ambiental podran modificar-se quan concórrega qualsevol de les circumstàncies previstes en l'article 44 de la Llei 21/2013, de 9 desembre d'avaluació ambiental.  
4. Qualsevol modificació del projecte serà objecte d'avaluació ambiental quan siga un supòsit exigit per la normativa sectorial d'avaluació ambiental vigent en l'àmbit de la Comunitat Valenciana, i s'aplicarà el procediment d'avaluació d'impacte ambiental previst en aquesta.  
  
  
Segon  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjudici dels que, si escau, pertoquen en via administrativa i judicial enfront de l'acte pel qual s'autoritza el projecte, d'acord amb el que es disposa en l'article 41.4 de la Llei 21/2013.  
  
Tercer  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que es disposa en l'article 41.3 de la Llei 21/2013.  
  
Quart  
La present declaració d'impacte ambiental perdrà la seua vigència i cessarà en la producció dels efectes que li són propis si no s'ha començat l'execució del projecte en el termini màxim de quatre anys des de la seua publicació, d'acord amb el que es disposa en l'article 43 de la Llei 21/2013.  
  
València, 25 de novembre de 2019.- El director general de Medi Natural i d'Avaluació Ambiental: Francisco Javier Quesada Ferre. [Per delegació del director general de Qualitat i Educació Ambiental, segons Resolució de 9 d'agost de 2019 (DOGV 8614, 16.08.2019).]»  
  
  
València, 9 de desembre de 2019.- El director general de Medi Natural i d'Avaluació Ambiental: Francisco Javier Quesada Ferre. [Per delegació del director general de Qualitat i Educació Ambiental, segons Resolució de 9 d'agost de 2019 (DOGV 8614, 16.08.2019).]